Uganda prezidenti Yoveri Musevenining ma’lumot berishicha, 19 nafar ugandalik harbiy Somali hududida "Ash Shabab" guruhi jangarilarining hujumiga duch kelib, halok bo‘lgan. Yana 6 nafar ugandalik askar bedarak yo‘qolgan, deb hisoblanmoqda. Uganda prezidentining aytishicha, bu yo‘qotilgan guruh 1 sentabr kuni jangarilarning Afrika ittifoqi bazasiga uyushtirgan hujumi tufayli halok bo‘lgan. O‘z navbatida, "Ash Shabab" tashkiloti ham ugandalik askarlarning o‘ldirilgani haqidagi ma’lumotni tasdiqlagan.